google/wiki40b huggingface dataset:
MF «Honningsvåg»

Skipet

MF «Honningsvåg» var byggnummer 47 ved Slipen mekaniske verksted i Sandnessjøen. Skroget ble bygd ved Brevik Construction i Brevik. Ved overlevering var tonnasjen 3 780 bruttotonn, 797 nettotonn, og lasteevnen var 700 dødvekttonn. Hovedmaskinen er en sekssylindret firetakts dieselmotor bygd av Ulstein Bergen i Bergen. Oppgitt ytelse er 3 000 hestekrefter.
Only God Forgives

Handling

Julian (Gosling) drepte en politimann ti år tidligere, har siden vært på rømmen, og er nå en respektert dopsmugler i Bangkoks kriminelle underverden. Julians liv kompliserer seg når hans bror dreper en prostituert, som fører til at Chang (en psykotisk, pensjonert politimann som kalles Angel of Vengeance) lar faren til den drepte ta livet av broren igjen, for å opprettholde "balansen". Julians mor Crystal (Thomas) beordrer sønnen til å finne og drepe morderen.
NM i hopp uten tilløp 1990

NM i hopp uten tilløp 1990 var en del av NM i friidrett 1990.
Mesterskapet ble arrangert i Valderøy 3. mars.
Bombingen av Khobar Towers

Bombingen av Khobar Towers var en terroraksjon som fant sted i byen Khobar i Saudi-Arabia i 1996. 19 amerikanske soldater og en saudi-arabisk sivilperson ble drept i angrepet. I tillegg ble 372 personer såret. Terroraksjonen ble utført den 25. juni 1996 ved at en bombe ble plassert i en tankbil. Amerikanske myndigheter mener saudiske militante sto bak bomben. Mistanker har også blitt rettet mot al-Qaida.
Stort lyngheifly

Utseende

Et middelsstort (vingespenn 40–46 mm), svart nattfly som vanligvis lett kjennes på fargen. Den ligner på den formen av grått lyngheifly (Aporophyla lutulenta) som fly i Norge, men er større og kan kjennes på at deler av nyremerket er hvitt. Forkroppen og forvingen er fløyelsaktig gråsvarte. På grunn av vingens mørke farge kan man bare såvidt ane tegningene på den, men det finnes to svarte tverrstriper og svartkantede nyre- og ringmerker. Nyremerket er delvis hvitt i den ytre delen. Bakvingen er hvit med litt grått langs ytterkanten hos hannen, brungrå (lysere ved roten) hos hunnen.

Levevis

Stort lyngheifly finnes vanligst på lyngheier, men kan også forekomme i andre habitater, for eksempel strender, skogkanter, hager og langs dyrket mark. Larvene lever på ulike urter om høsten, før de overvintrer. Om våren fullfører de utviklingen på knopper og nye blader av ulike busker og løvtrær. De voksne sommerfuglene flyr om natten i august – september og kommer gjerne til lys.

Utbredelse

Stor lyngheifly er utbredt ved Middelhavet, og langs kystene av Vest- og Nord-Europa. Mot øst går den til Irak og det vestlige Iran. I Norge er den temmelig vanlig langs kysten fra Lista i sør til Ålesund i nord. Det finnes noen få funn lenger øst på Sørlandet, østover til Arendal. Den er dermed et av relativt få norske insekter som har en vestlig utbredelse i Norge, trolig fordi de overvintrende larvene ikke tåler lave vintertemperaturer.
Telehit

Telehit er en meksikansk fjernsynskanal. Den sender for det meste musikkvideoer og musikkprogrammer. Kanalen er en del av Televisa og er tilgjengelig i store deler av Latin-Amerika, USA og Spania. Telehit hadde sin første sending 27. august 1993.
The Collection

The Collection er et samlealbum fra det britiske heavy metal-bandet Judas Priest.
Albumet ble utgitt i 1989 på Castle Communications (The Collector Series), og inneholder spor fra de to første studioalbumene til Judas Priest;  Rocka Rolla (1974) og Sad Wings of Destiny (1976).
Linje B (Prahas metro)

Linje B (tsjekkisk: Linka B) er en undergrunnsbanelinje ved Prahas metro. Linjen var den tredje linjen i nettverket da den ble åpnet i 1985 og har blitt gradvis utvidet i løpet av 1990-tallet. Den har 24 stasjoner over 25,6 km med spor.
Love You (album)

Sporliste

Alle sangene er skrevet av Brian Wilson, unntatt hvor annet er notert.
Casignetus humboldti

Utseende

En middelsstor (15-33 millimeter), rødbrun eller brun hjortebille. Hannen har sterkt forstørrede kjever som hos denne slekten er krummet nedover uten store tenner, fint sagtakkede på innersiden. Pronotum er markert bredere enn resten av kroppen, med utoverbuede sider. Hele dyret er mer eller mindre tett skjellkledt.

Utbredelse

Arten er utbredt i et nokså begrenset område langs atlanterhavskysten i det sørlige Brasil og i Uruguay.
Svartsjuk samba

«Svartsjuk samba» er en norsk sang, skrevet av Bjarne Amdahl (melodi) og Alf Prøysen (tekst).
Alkärrshallen

Alkärrshallen er en vognhall for Djurgårdslinjen med beliggenhet i Falkenbergsgatan i Djurgården, Stockholm. Hallen ligger på samme sted hvor Vasamuseet tidligere lå, og deler av museet står fortsatt igjen. Lokalene deles med Aquaria Vattenmuseum. Djurgårdlinjen har holdt til der siden starten i 1991.
Karen Chanloung

Bakgrunn

Søskenparet Karen og Mark Chanloung er født i Italia, og begge konkurrerer i langrenn internasjonalt for Thailand. De har statsborgerskap i begge land. Deres far Boonchan er manager, og også moren jobber for teamet deres, som fysioterapeut. Karen begynte med langrenn da hun var ni år gammel. Hun konkurrerte for Italia fram til 2016.

Sesongen 2016/17

Chanloung deltok i kontinentalcupen Alpen Cup 2016/17. Hennes beste enkeltplassering ble en 26.-plass på 10 km klassisk i Goms. Hun fikk ingen poeng i Alpen Cup denne sesongen.
Hun deltok også i U23-VM på ski 2017 i USA, og kom der på 37.-plass på sprinten. Han kom på 36.-plass på 10 km fristil og 35.-plass på 15 km skiatlon. I VM på rulleski 2017 i Sollefteå kom hun på 15.-plass på sprinten, og 15.-plass på 18 km fristil.

Sesongen 2017/18

Den 24. november 2017 debuterte hun i verdenscupen i langrenn, med en 92.-plass på sprinten i Ruka i Finland. I januar 2018 deltok hun i U23-VM på ski 2018, og kom der på 46.-plass på sprinten og 50.-plass på 10 km klassisk. 
Chanloung representerer Thailand under Vinter-OL 2018.
Warfarin

Farmakologiske egenskaper

Warfarin er en vitamin K-antagonist. Den blodfortynnende effekten skyldes hemming av produksjonen av vitamin-K-avhengige koagulasjonsfaktorer (Faktor II, VII, IX og X) i leveren. Dette skjer ved hemming av enzymet som reduserer vitamin K til sin aktive hydrokinonform. Denne hemmingen skjer ved at warfarin utkonkurrerer vitamin K, en såkalt kompetitiv hemming. Den blodfortynnende effekten sees først etter flere dager på grunn av koagulasjonsfaktorene har ulik halveringstid. Faktor VII, med en halveringstid på seks timer, blir påvirket først. Etter dette blir IX, X og II med en halveringstid på 24, 40 og 60 timer.
Når dosen blir gitt oralt, er absorbasjonen rask og fullstendig i tarmen. Warfarin har et smalt distribusjonsvolum og blir bundet sterkt til plasmaproteinet albumin. Høyeste konsentrasjon er en time etter dosering, men på grunn av koagulasjonsfaktorenes halveringstid, har dette ingen blodfortynnende effekt. Denne effekten skjer først etter 48 timer og varer i fire til fem dager. Warfarin metaboliseres i leveren via cytokrom P450-systemet, og har en varierende halveringstid, som kan være opptil 40 timer hos noen individer.
På grunn av sen virkning er det noen ganger nødvendig med behandling av lavmolekylært heparin i oppstarten.

Bivirkninger

For høy dosering av warfarin gir økt blødningstendens, som ikke rent sjelden kan bli livstruende. Warfarin er trolig det legemiddelet som tar livet av flest pasienter i Norge. Det er derfor vesentlig at pasienter som bruker warfarin, regelmessig undersøker at dosen er riktig, dette gjøres ved å måle protrombintid, som oppgis i INR (Internasjonalt normalisert ratio). Dette kan være vanskelig fordi virkningen sees først etter to dager, og fordi det er en rekke faktorer som påvirker sensitiviteten til warfarin, inkludert interaksjoner med andre legemidler. Ved høyintensiv warfarinbehandling (ved mekaniske hjerteventiler og etter hjerteinfarkt) anbefales INR på 3,5 ± 0,5. Ved de fleste andre tilstander er INR-målet 2,5 ± 0,5. For høye INR-verdier gir økt blødningstendens, mens for lav INR gir økt risiko for trombedannelse. 
Ofte ses store variasjoner i INR hos en og samme pasient. Dette kan skyldes varierende inntak av matvarer som inneholder mye vitamin K og legemiddelinteraksjoner. Svært mange naturlegemidler påvirker INR, og kan være farlig å bruke sammen med warfarin. Det advares mot inntak av tran, omega-3 og nattlysolje i kombinasjon med warfarin. I forbindelse med kirurgi og andre aktiviteter som kan medføre blødninger, bør warfarin doseres lavere en periode. 
Selv om risikoen for alvorlige blødninger er betydelig, er warfarinbehandling livreddende behandling for mange. Nytten må imidlertid alltid veies opp mot risikoen.
This Might Be My Second Last Beer

This Might Be My Second Last Beer er et livealbum med Life... But How To Live It?, utgitt i 1994. Albumet er innspilt live i bandets siste konsert den 2. april 1994 i Kampen Verksted.
Bjørn Skaare

Tidlig liv

Bjørn Skaare vokste opp på Kalbakken i Oslo der han spilte på fotball- og ishockeylag. Som 17-åring reiste han på egen hånd til Färjestad. Treneren mente han var for ung til å debutere i svensk eliteserie, så Skaare reiste hjem. To år etter reiste han til Canada og spilte to sesonger for Ottawa 67 i juniorligaen Ontario Major League.

Spillerkarriere

Sommeren 1978 ble Skaare draftet av Detroit Red Wings i NHL. Her ble han spillende for farmerlaget Kansas City Red Wings men fikk også én kamp for Detroit, og ble den første nordmannen som spilte en NHL-kamp. Han begynte etter hvert å mistrives i USA.
Hjemme i Norge igjen ble Skaare raskt ligaens suverent beste spiller. Han ble tildelt Gullpucken i 1981 og vant the double med Furuset IF i 1983.

Landslag

Skaare spilte på det norske landslaget i U19-EM pulje B i Herisau, Sveits i perioden 15. til 22. mars 1975.

Død

Skaare omkom den 21. juli 1989 i en bilulykke ved Kristinehamn. Han var på vei mot Oslo, og innen Kristinehamn mistet han kontrollen over bilen, kjørte i autovernet og ble kastet ut av bilen. Han ble gravlagt den 29. juni på Alfaset kapell.
Kossuth County

Navn

Fylket er oppkalt etter den ungarske politikeren Lajos Kossuth.
Kieran Richardson

Klubbkarriere

Han spiller som regel på venstresiden av midtbanen, men kan også trekke inn sentralt. Richardson gikk privatskole da han var yngre på Riverston Independent Day School i Greenwich i London. Kieran begynte med fotball da han gikk på barneskolen (Parkwood Primary School) og det var allerede da tydelig at han hadde talent. Han var kaptein for sitt skolelag og ble sammen med en annen ung spiller invitert til å trene med Arsenal FC. Richardson havnet til slutt i West Ham United FC der han begynte å trene profesjonelt. Senere forlot han West Ham til fordel for Manchester United FC.

Manchester United

Kieran fikk sin første opptreden for Manchester United den 23. oktober 2002 mot Olympiakos og scoret sitt første mål den 5. november 2002 mot Leicester City FC i ligacupen. Da hadde han enda ikke gjort sin ligadebut for klubben. Han ble lånt ut til West Bromwich Albion FC den 29. januar 2005. Richardson scoret et mål i sin første kamp under utlånet og gjorde en meget god figur for Midlands-klubben. Han spilte en stor rolle i klubbens harde kamp for å unngå nedrykk.
Før 2005/2006-sesongen sa Richardson nei til en ny låneavtale med West Bromwich. Han var klar på at han ville gjøre et forsøk på å spille seg inn på Uniteds førstelag. Richardson figurerte den sesongen mange ganger i førstelagstroppen og opptredte også mer for England. Sir Alex Ferguson har uttalt at Kieran Richardson er en av de beste spillerne som har kommet gjennom fra Manchester Uniteds klubbakademi. Kieran fikk etter hvert bare spille sporadisk for Manchester United.  Han fikk noen kamper som venstreback i Gabriel Heinzes skadefravær i 2005/2006-sesongen og spilte også noe på midtbanen da skadeproblemer rammet klubben.

Sunderland

Den 16. juli 2007 signerte Richardson en fireårskontrakt med Roy Keanes Sunderland, og forlot dermed Old Trafford for godt. Totalt spilte han 131 seriekamper og scoret 14 seriemål for Sunderland.

Fulham

Den 31. august 2012 signerte Richardson en treårskontrakt med Fulham. Totalt fikk han 45 seriekamper og scoret frem mål.

Aston Villa

Den 11. juli 2014 meldte han overgang til Aston Villa FC, hvor han skrev under på en toårskontrakt.

Internasjonal karriere

Kieran ble i 2005 kalt opp til England-troppen som reiste til USA, og scoret to ganger mot vertene i sin debut for England. Et av målene kom fra et frispark, det andre var et spillemål. Før sin debut på a-landslaget hadde han fått 4 U-21-kamper for England.

Privatliv

Utenfor fotballen er Kieran en dreven kunstner, med tegning som sitt spesialfelt.
Cassie Sharpe

Karriere

Sharpe tok sølv i halfpipe under VM i freestyle 2015 i Kreischberg, og fikk sin debut i X Games året etter, med en 4.-plass under Vinter-X Games Aspen 2016.
28. februar 2016 tok hun sin første X Games-medalje da hun vant gull og brøt Maddie Bowmans seierrekke i SuperPipe under X Games Oslo 2016.
Hun tok gull under Vinter-OL 2018.
Temptation

Temptation er et musikkalbum med Mia Gundersen, utgitt i 1986. Dette er hennes første plate.
Kantilene

Kantilene (it.: cantilena, latin cantus, «sang») er betegnelsen på en melodi eller et lengre sangbart parti i en større flerstemmig komposisjon.
Kantilener går gjerne i et rolig, jevnt flytende tempo.
I Italia betyr cantilena en populær eller banal sang.
Kjemisk absorpsjon

Kjemisk absorpsjon viser til opptak av gasser eller væsker (kalt absorbenter) i et annet stoff (absorbator). Det blir særlig brukt om oppløsning av en gass i en væske. Ved absorpsjon blir molekylene fra absorbenten fordelt jevnt overalt i absorbatoren. En prosess der gassen eller væsken bare legger seg på overflaten, slik at de lett kan skilles ut igjen, kalles adsorpsjon.
Absorpsjons-koeffisienten forteller hvor mye av en gass en viss væskemengde kan ta opp. Gassmengden som kan absorberes vokser med økende trykk, jfr. Henrys lov. I kjemiteknikk anvender man absorpsjon blant annet til å fjerne forurensende gasser, for eksempel SO₂ fra avgasser.
Bryting under Stillehavslekene 2007

Bryting under Stillehavslekene  2007. Bryting var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var andre gangen som rryting var med på programmet under stillehavslekene. Det ble konkurrert i sju vektklasser i fristil og sju i gresk-romersk stil, kun for menn. Samoa ble beste nasjon med seks gullmedaljer foran Palau med fire.
Skattkammeret til den høyeste vogn

Skattkammeret til den høyeste vogn (tibetansk: ཐེག་མཆོག་མཛོད; THL: tekchok dzö; wylie: theg mchog mdzod) er et verk av den tibetanske buddhistiske filosofen Longchenpa (ཀློང་ཆེན་རབ་འབྱམས་པ, 1308–1364). Verket er en av «de syv skattkamrene» (མཛོད་བདུན་, dzö dün), og er en kommentar til de 17 tantraer av den store perfeksjon innenfor menngagdé-avsnittet av dzogchen.
Agapeta

Utseende

Middelsstore til store (de norske artenes vingespenn 15-24 millimeter) viklere, forholdsvis slanke med smale vinger. I alle fall de norske artene er gule med rødbrune tegninger på forvingene.

Levevis

Disse artene lever gjerne på enger og andre åpne områder, der larvene (i alle fall hos de norske artene) utvikler seg på planter i kurvplantefamilien.
Senter for molekylær inflammasjonsforskning

Senter for molekylær inflammasjonsforskning (CEMIR – Centre of Molecular Inflammation Research) er et Senter for fremragende forskning ved NTNU. 
Senterets mål er å finne nye diagnostiske metoder og ny behandling for inflammatoriske sykdommer. Sentret forsker på hvordan kroppens betennelsesreaksjoner på sykdom settes i gang og hvordan immunforsvaret aktiveres. 
Senter for molekylær inflammasjonsforskning ble etablert i 2013 og ledes av Terje Espevik og Trude Helen Flo. Det holder til i Kunnskapssenteret på Campus Øya i Trondheim.
Festningen (Svalbard)

Festningen, tidligere også kjent som Sandstenskammen, er en liten holme 100-200 meter nord for Festningsodden ved innløpet til Grønfjorden i Nordenskiöld Land på Spitsbergen.
Holmen er nesten sirkelrund med en diameter på et par hundre meter. Den er godt synlig og har en karakteristisk profil i overgangen mellom Isfjorden og Grønfjorden. Festningen ligger i den nordøstlige ytterkanten av Festningen geotopvernområde.
Festningen lykt ble oppført i 1933 av Norges Svalbard- og Ishavsundersøkelser som en av tre fyrlykter som skulle gjøre navigasjonen til Longyearbyen og Barentsburg enklere. Lyktbygget ble oppført i tre på betongfundament med en høyde på 3,7 meter.
Området ved Festningen har verdifulle geologiske og kvartærgeologiske forekomster som utgjør selve øya samt en del av odden innenfor, hvor det er et 90 graders snudd sandsteinsprofil med en stratigrafisk profil som blant annet inneholder fossilerte avtrykk av dinosaurer.
Jonas Jerebko

Oppvekst

Jerebko er sønn av tidligere Syracuse University-spiller Chris Jerebko, som senere spilte profesjonelt i Sverige og slo seg ned der.
Jonas signerte en kontrakt som gjorde at han skulle spille for University of Buffalo i farens hjemby, men han bestemte seg heller for å gi opp utdanningen til fordel for en profesjonell karriere.

Europeisk karriere

Jonas Jerebko begynte karrieren sin for Borås Basket, og i 2006–2007-sesongen signerte han for det svenske topplaget Plannja Basket, der han og laget ble svenske mestere. Etter denne sesongen signerte han en proffkontrakt for det italienske laget Pallacanestro Biella.

NBA-karriere

Jerebko annonserte at han ville være med i NBA-draftet i 2008, men senere trakk han tilbake denne meldingen. Begrunnelsen var at han ønsket å være i Italia et år til for å få mer erfaring før han skulle til NBA. Tidligere collegetrener og nåværende ESPN-analytiker Fran Fraschilla utnevnte Jerebko til den femte beste europeiske spilleren i NBA-draftet i 2009. Han ble valgt i andre runde som nummer 39 totalt i dette draftet av Detroit Pistons. Han er den første svenske landslagsspilleren som har spilt i NBA, selv om Maciej Lampe, Damir Markota og Joakim Noah alle er delvis svenske. Han er den andre spilleren med oppvekst i Norden som har spilt i NBA siden Torgeir Bryn i 1989.

Landslagsspill

Jerebko har spilt 10 landskamper for Sveriges herrelandslag i basketball.
Aalborg Zoo

Aalborg Zoo er en dyrepark som ligger nær sentrum av Aalborg i Danmark. Aalborg Zoo har årlig rundt 400.000 besøkende, og i parken finnes mer enn 1500 dyr fra 126 forskjellige arter, blant annet løver, sjimpanser, tukaner, sjiraffer, sebraer, antiloper, strutser, vortesvin, orangutanger, isbjørner og sjøløver. Området er på om lag 8 hektar.
Aalborg Zoo ble innviet i april 1935.

Bærekraft og bevaring

I de siste tiårene har Aalborg Zoo gitt økt fokus på bærekraft og bevaring som spiller en viktig rolle i flere internasjonale prosjekter. Husdyravl, formidling av kunnskap, forskning og fokus på Fair Trade-produkter er viktige stikkord.
Aalborg Zoo er med i den internasjonale avlsamarbeid for bevaring av truede dyr. Aalborg Zoo var den første dyrehagen i verden som ble miljøsertifisert og har bevaring som sitt generelle formål. På flere fronter har Aalborg Zoo de siste årene utmerket seg med natur og miljøvernprosjekter. For eksempel har Aalborg Zoo i mange år støttet Payamino indianere som kjemper for å bevare 60.000 hektar av den truede regnskogen i Ecuador. Aalborg Zoo er også hovedsponsor for et prosjekt i Sør-Afrika, hvis primære formål er å beskytte elefanter og neshorn mot krypskyting.
Massif de la Hotte

Biologisk mangfold og naturvern

De fleste av øyas endemiske arter finnes innenfor de la Hotte-biosfæren. Massif de la Hotte har sitt høyeste punkt på 2347 m i Pic Macaya, Haitis nest høyeste topp, og fjellkjedens høyde generelt gir grunnlag for noen av Hispaniolas høyeste nivåer av biologisk mangfold og endemisme. Store deler av området er også gjort til nasjonalpark.
Conservation International betegner regionen som et av områdene i verden hvor bevaringsarbeid er mest presserende. 13 av Hispaniola mest kritisk truede arter, alle amfibier, har tilhold her. To eksempler på slike arter er Eleutherodactylus chlorophenax og Eleutherodactylus parapelates, to arter frosk som er endemisk kun til Haiti. Hispaniolansk trogon har også tilholdssted i regionen.
Norges ambassade i Madrid

Norges ambassade i Madrid er en norsk utenriksstasjon. Ambassaden er Norges diplomatiske representasjon til Spania og huser den norske ambassadør og vedkommendes stab. Adressen er Calle Serrano 26 i Madrid.
Idrettslaget Bryn

Tabellen 2011

Kilde: Speaker.no

2013

Endte sesongen i 6.divisjon i 2017 på 5.plass

Kjente personer

Blant kjente trenere for fotballaget har klubben hatt den tidligere Manchester United-spilleren Bill Foulkes og den spanske tidligere Molde-spilleren Flaco.
G20-toppmøtet 2010 i Seoul

Forberedelser

Toppmøtelogoen består av to bilder, Sola som står opp over Østhavet og den tradisjonelle koreanske lanterna cheongsachorong. Logoen ønsker deltakerne velkommen til møtet som foregikk på tre kunstige øyer i Hanelva mellom Banpobrua og Dongjakbrua.
De tre øyene og toppmøtet i seg selv har en samlet kostnad på vel 96,4 milliarder won og øyene er en del av et prosjekt som skal fornye elveløpet. En egen bru gir tilgang til øyene, med tilhørende sikkerhetstiltak. Arbeidet med øyene ble avsluttet i september 2010.

Transport

Møtedeltakerne ankom Sør-Korea via Incheon internasjonale lufthavn og videre via motorveier til Incheon og Seoul.
Transport i møteområdet og i nærheten ble utgørt av elektriske busser.
Transient (akustikk)

I akustikk og lyd er en transient et punkt hvor man observerer høy amplityde over en kort periode i begynnelsen av en bølgeform. Transienter kan observeres i fenomener som musikalske lyder, støy eller tale.
Transienter er vanskelig å komprimere med mange lydkomprimerings-algoritmer og kan gi artifakter som pre-ekko.
GKN-Sankey AT105 Saxon

GKN-Sankey AT105 Saxon er et britisk pansret personellkjøretøy med fire hjul produsert av GKN-Sankey. Den ble produsert fra 1976 og har i tillegg til den britiske hær blitt solgt til blant annet Bahrain, Kuwait, Malaysia og Oman.
Saxon ble tatt fram for å være et enkelt og billig pansret kjøretøy for å bringe fram forsterkninger til British Army of the Rhine, de britiske styrkene i Vest-Tyskland under den kalde krigen.  Det kan holde høy hastighet på vei, og har mange felles deler med kommersielle lastebiler.  En rekke politistyrker har også brukt Saxon.
Ivar Bern

Sjakk

Bern har vunnet en rekke sjakkmesterskap, både i fjernsjakk og brettsjakk. Bern ble Internasjonal mester i sjakk i 1992, og er mest kjent for å ha vunnet det 17. verdensmesterskap i fjernsjakk. Han vant det åpne NM i 1986, 1989 og 1990. I eliteklassen i Landsturneringen har han tatt to tredjeplasser (1989 og 1990). Med sin klubb Bergen Schakklub har han blitt norgesmester for lag i 1994, 1997, 1998, 2000 og 2003.
Sammen med Sverre Johnsen og Simen Agdestein har han skrevet boken "Win With the Stonewall Dutch" (Gambit Publishing 2009) som omhandler sjakkåpningen Hollandsk forsvar, og særlig den såkalte Stonewall-varianten, som han blant annet hadde brukt til å ta sin fjernsjakk VM-tittel.

Musikk

Bern har vært med på plateutgivelser med bandene The Swamp Babies og Syv.
Rampelys (album)

Rampelys er et musikkalbum med Dollie, utgitt i 1982.
Baraeus

Utseende

Middelsstore, avlange, lyst brunlige trebukker med sylindrisk kroppsform. Antennene er gjerne omtrent så lange som kroppen. Pronotum er tøøneformet med en liten tann på hver side, dekkvingene parallellsidige.

Levevis

Disse billene har larver som lever i død ved.

Utbredelse

Slekten er vidt utbredt i Afrika.
HYC Herentals

HYC Herentals er et ishockeylag fra Herentals i Belgia. Laget spiller i North Sea Cup, det høyeste nivået i Nederland og Belgia. De deltar også i den nasjonale cupen og nasjonale mesterskapsturneringer.

Historie

Klubben ble stiftet i 1971, og vant den første belgiske cupen i 1986. Etter tre cupseire til, i 1989, 1991 og 1995, vant Herentals sin første av fire Hockey League-titler i 1997. De gjentok suksessen i 1998, 2002 og 2009. I sesongen 2008 ble de beseiret i finalen.
Simogonius

Levevis

Svært lite er kjent om biologien til denne slekten, og larvene er ukjente.

Utbredelse

Slekten er utbredt i det østlige og sentrale Afrika.